internet vaartha 151 Views
షరపోవాను అధిగమించి రికార్డు
లాస్‌ఏంజిల్స్‌ : ఫ్రెంచ్‌ ఓపెన్‌ టెన్నిస్‌ టోర్నీలో కొద్దిపాటి టైటిల్‌ను కోల్పోయినా మరో సరికొత్త రికార్డును సెరీనా సొంతం చేసుకుంది.కాగా మహిళల సింగిల్స్‌ టెన్నిస్‌ స్టార్‌ సెరెనా విలి యమ్స్‌ ప్రపంచంలోనే అత్యధిక పారితోషికం అందుకుంటున్న క్రీడాకారిణిగా సెరీనా గుర్తింపు పొందింది. గత 11 సంవత్సరాలుగా రష్యన్‌ టెన్నిస్‌ స్టార్‌ షరపోవా ఈ టైటిల్‌ను దక్కించుకోగా ఇప్పుడు ఆమె రికార్డును సెరీనా బద్దలు కొట్టింది. ప్రపంచంలోనే అత్యధిక పారితోషికం అందుకున్న క్రీడాకారిణులు జాబితాను పోర్బ్స్‌ మాగజైన్‌ విడుదల చేసింది. ఇందులో అమెరికా నల్లకలువ  సెరీనా తొలి స్థానంలో నిలిచింది.కాగా గత 12 నెలల్లో సెరెనా తీసుకున్న పారితోషికం విలువ 28.9 మిలియన్‌ డాలర్లు. అంటే భారత కరెన్సీలో సుమారు 190 కోట్లు.గత 11 సంవత్సరాలుగా రష్యన్‌ స్టార్‌ తొలి స్థానంలో నిలువగా ఈసారి మాత్రం 21.9 మిలియన్‌ డాలర్ల పారితోషికంతో రెండవ స్థానం దక్కించుకుంది. కాగా ఈ ఏడాది మొదట్లో షరపోవా డోపింగ్‌ వివాదంలో చిక్కుకున్న విషయం తెలిసిందే. నైకీ, అమెరికన్‌ ఎక్స్‌ప్రెస్‌,పోర్షే,ట్యాగ్‌ హ్యూయల్‌ లాంటి కంపెల నుంచి భారీ పారితోషికాలు అందుకున్న షరపోవాకు ఇటీవల అవకాశాలు తగ్గిపోయాయి. కాగా 34 సంవత్సరాల సెరీనా గత దశాబ్దకా లంగా టెన్నిస్‌ ప్రపంచంలో వెలగిపోతుంది.ఇప్పటి వరకు 21 గ్రాండ్‌స్లామ్‌ టైటిల్స్‌ దక్కించుకున్న సెరెనా ఫ్రెంచ్‌ ఓపెన్‌తో స్టెఫీగ్రాఫ్‌ రికార్డును సమం చేయాలని ఆశపడింది.అయితే ముగురుజ చేతిలో ఓడిపోవడంతో ఆమె కల నెరవేరలేదు.